Tangsé, Pidië

Tangsé nakeuh saboh keucamatan lam Kabupatèn Pidië. Daírah nyoë jithèë ngön breuëh nyang mutujih göt ngön hasé-hasé bumoe la'én lagèë boh driën nyang nyumjih khaih bida ngon da'irah la'én. Wilayah nyoë meuiklim leupië sabab mantöng le seunaman kayèë-kayèë raya lam uteuen.

 Bumoë 
jmpl|250px|Keunalön alam di Tangsé
255px|jmpl|ka|Meuangkôt dabeuëh ngön gajah antara Tangsé ngön Geumpang bak masa Beulanda

Ceuë nanggroë da'irah Tangsé röt barôh ngön Keumala, timu ngön Manè, tunong ngön Tutut, Acèh Barat, ngön röt barat ngön Janthoë, Acèh Rayek. Neuduëk Tangsé nakeuh bak binèh Bukét Barésan, nyang jithèë meusapat padum-padum boh gunong manyang jibeuntuk banja meumanyang ateuëh pulo Ruja nyang han putôh-putôh phôn di Acèh trôk u Lampung.

 Ië raya 
Ban-ban nyoe, away bak buleun lhèë thôn 2011 musibah teuka ië raya ji trôn nibak gunong, mandum krueng nyang na sinan jipeu-ék ië lam gampông-gampông, ureueng han geuteumeung peuminah dabeuh seubab ie jipök mandum nyang na, watèe nyan gampông nyang keunong ie bah nakeuh Blang Dalam, Blang Pandak, Ranto Panyang, Layan, Peunalom I, Peunalom II, Krueng Meuriam. leuh nyan bak buleun dua thôn 2012 musibah nyan meuulang, neuduek gampông nyang keunong nakeuh Blang Malo, Keubôn Nilam, Ulèe Gunong.

 Wisata 
Di Tangsé na meu padum boh teumpat nyang ceudaih. Le that potènsi wisata 'alam meunyö geutém peureumeuen jeuet keu nè wasé dairah nyang rayek. Di yub nyoë meu padum boh teumpat wisata nyang na di keucamatan Tangsé, nyakni:
 Ië rhôt
 Kruëng Geunië
 Ië seu'uëm
 Jeumeurang

 Mukim ngön gampông 

Mukim Beungga
 Alue Calông
 Beungga
 Blang Malo
 Krueng Seukeuk
 Lhôk Keutapang
 Pulo Ië

Mukim Layan
 Blang Dalam
 Blang Jeurat
 Blang Teungoh
 Krueng Meuriyam
 Layan
 Peunalom I
 Peunalom II
 Pulo Barô

Mukim Pulo Mesjid
 Keudè Tangsé
 Pulo Kawa
 Pulo Mesjid I
 Pulo Mesjid II
 Pulo Sejahtera
 Pulo Seunong
 Neubôk Badeuk

Mukim Tanjông Bungong
 Blang Bungong
 Blang Dhod
 Blang Pandak
 Keubôn Nilam
 Paya Guci
 Ranto Panyang
 Ulèë Gunong

 Eu cit 
 Geumpang
 Manè
 Keumala
 Pidië

 Peunawôt luwa 
 Wisata Tangse
 Twitter I Love Tangse

Kawan:Pidië